
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53,   
www.zlatograd.bg;  e-mail:  ObA-zlatograd@zlatograd.bg

Изх.№ 61-00-239/12.10.2022 г.
ДО

ОБЩИНСКИ СЪВЕТ
ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Процедура по чл.15 от Закона за устройство на територията за УПИ ХVІІІ-1937, кв. 5 по ПУП на гр. Златоград и прекратяване на съсобственост в ПИ 31111.32.201 по Кадастрална карта на гр.Златоград 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В Общинска администрация Златоград е постъпило Заявление с вх.№ 94-00-886/ 05.04.2022г. от Веселин Топалов, с искане за изменение на ПУП-ПР в кв. 5 на гр.Златоград. 

Предложението предвижда да се промени югозападната регулационна линия на УПИ ХVІІІ-1937, кв. 5 по ПУП на гр. Златоград, по изградената на място подпорна стена на ул. „Рила“ в гр.Златоград, като към него се приобщи земя общинска собственост с обща площ 56 кв.м., от които:

- 33 кв.м., представляват част от поземлен имот с идентификатор 31111.32.180 по Кадастрална карта на гр.Златоград, улична регулация по ПУП на гр.Златоград;
- 23 кв.м., представляват част от поземлен имот с идентификатор 31111.32.201 по Кадастрална карта на гр.Златоград и представляват 23/633 ид.ч. от поземлен имот с идентификатор 31111.32.201 по Кадастрална карта на гр.Златоград, съгласно АОС № 2236 от 30.08.2022 г. 
Общинският терен, естествено се приобщава към УПИ ХVІІІ-1937, кв. 5 по ПУП на гр.Златоград след изграждането на подпорна стена, поради стръмния терен и голямата денивелация между улицата и урегулирания поземлен имот.

Улица „Рила“ в гр. Златоград е изцяло благоустроена, с монтирани бетонови бордюри и положена асфалтова настилка. Частта, която се присъединява към урегулирания поземлен имот, не е реализирана като мероприятие - улична регулация и представлява терен с голяма денивелация и съществуваща подпорна стена.
Съгласно Договор № 190/08.08.2005 г. за продажба на общински недвижим имот, Веселин Асенов Топалов е собственик на земя с площ 600 кв.м., представляваща УПИ ХVІІІ-1937, кв. 5 по ПУП на гр. Златоград, отреден на поземлен имот с идентификатор 31111.32.201 по Кадастрална карта на гр.Златоград.
Експертен съвет по устройство на територията при Община Златоград, с решение по протокол № 6/14.06.2022 г., приема така направеното предложение.


Пазарната цена на общинския терен с обща площ 56 м2, предвиден съгласно внесеното предложение за изменение на ПУП-ПР, да се включи в границите на УПИ ХVІІІ-32.201, кв.5 по ПУП на гр.Златоград, е определена от лицензиран оценител и е в размер на 1200 лв. без ДДС (хиляда и двеста лева), или 21,43 лв./кв.м. без ДДС.
Съгласно чл.15, ал.3 от Закона за устройство на територията границите на урегулиран поземлен имот могат да се променят с план за регулация само със съгласието на собствениците им изразено със заявление и предварителен договор за прехвърляне на собственост.

При положително становище за включване на общинския терен с обща площ 56м2 към УПИ ХVІІІ-32.201, кв.5 по ПУП на гр.Златоград, съгласно представеното предложението за промяна на ПУП-ПР, предлагам следните проекти за решения:
І. РЕШЕНИЕ 

На основание чл. 21, ал. 1, т. 12 от ЗМСМА и чл. 8, ал. 9 от Закона за общинската собственост,  Общински съвет Златоград 

РЕШИ:
Допълва Годишната програма за управление и разпореждане с имотите - общинска собственост в Община Златоград през 2022 година, приета с Решение  № З 463 от 18.04.2022 г. на Общински съвет Златоград, като към раздел ІХ. Продажби на основание чл.15 и чл.17 от ЗУТ, се прибави Нова точка 17. „Общински имот с обща площ 56 кв.м., представляваща: земя с площ 23 кв.м., част от поземлен имот с идентификатор 31111.32.201 и земя с площ 33 кв.м., част от  поземлен имот с идентификатор 31111.32.180 по Кадастрална карта на гр.Златоград, предвиден за включване към УПИ ХVІІІ-32.201, кв.5 по ПУП на гр. Златоград, (по Молба на Веселин Асенов Топалов)”. 

ІІ.РЕШЕНИЕ

Във връзка с изготвено предложение за промяна на ПУП-ПР в обхват УПИ ХVІІІ-1937, кв.5 и улична регулация по ПУП на гр. Златоград, с цел присъединяване на общински терен с обща площ 56 м2, представляваща: земя с площ 23 кв.м., част от поземлен имот с идентификатор 31111.32.201 и земя с площ 33 кв.м., част от  поземлен имот с идентификатор 31111.32.180 по Кадастрална карта на гр.Златоград, се установи на място, че общинския терен естествено се е присъединил към УПИ ХVІІІ-1937, кв. 5 по ПУП на гр. Златоград, поради голямата денивелация на терена и изградена подпорна стена. 
Отчитайки факта, че общинският терен е престанал да има предназначение по чл.3, ал.2 от Закона за общинската собственост, както и реализираното общо градоустройствено решение в района няма да се променя, на основание чл.21, ал.1, т.8 от Закона за местното самоуправление и местната администрация и чл.6, ал.1 и ал.3 от Закона за общинската собственост, Общински съвет Златоград

РЕШИ

Дава съгласие за промяна на собствеността от публична в частна общинска собственост на общински терен с площ 33 кв.м., представляващ част от  поземлен имот с идентификатор 31111.32.180 по Кадастрална карта на гр.Златоград, улична регулация по ПУП на гр.Златоград, който естествено е приобщен към УПИ ХVІІІ-1937, кв. 5 по ПУП на гр. Златоград.
ІІІ. РЕШЕНИЕ
На основание чл.15, ал.3 и ал.5 от Закона за устройство на територията, чл.36, ал.1, т.2 от Закона за общинската собственост, чл.39, ал.2, чл.42, ал.1, т.2 от Наредба № 2 за реда за придобиване, управление и разпореждане с общинско имущество и чл.21, ал.1, т.8 от ЗМСМА, Общински съвет Златоград

РЕШИ:

1. Дава предварително съгласие за изменение на Подробния устройствен план – План за регулация (ПУП-ПР) на гр. Златоград, одобрен със Заповед № РД-221/16.02.1982 г. на Председателя на ОНС Смолян за УПИ ХVІІІ-1937 и улична регулация кв.5 по ПУП на гр.Златоград (поземлен имот с идентификатор 31111.32.201 по Кадастрална карта на гр.Златоград и поземлен имот с идентификатор 31111.32.180 по Кадастрална карта на гр.Златоград). Променя се югозападната регулационна линия на УПИ ХVІІІ-1937, кв.5 по ПУП на гр.Златоград, като тя минава по изградената на място подпорна стена на ул. „Рила“ в гр.Златоград. Приобщава се общински терен с обща площ 56 кв.м, от които 23 кв.м., са от поземлен имот с идентификатор 31111.32.201 по Кадастрална карта на гр.Златоград, имот в който се прекратява съсобствеността, чрез продажба на общински терен, земя с площ 23 кв.м., в поземлен имот с идентификатор 31111.32.201 по Кадастрална карта на гр.Златоград и земя с площ 33 кв.м. са от поземлен имот с идентификатор 31111.32.180 по Кадастрална карта на гр.Златоград, съгласно изготвено предложение за промяна на ПУП-ПР.

Изменението да се реализира чрез изготвянето, процедирането и одобряването на ПУП-ПР, по смисъла на чл.110, ал.1, т.2 от ЗУТ по ред и начин, уредени в същия закон.

2. Имуществените взаимоотношения между Община Златоград и собственика на поземлен имот с идентификатор 31111.32.201 по Кадастрална карта на гр.Златоград, след влизане в сила на ПУП-ПР по т.1 от настоящото решение, да бъдат уредени чрез сключване на договор, по силата на който последния да придобие собствеността върху приобщената към УПИ ХVІІІ-32.201, кв.5 по ПУП на гр.Златоград, общинска земя с обща площ 56 кв.м., съответно: 23 кв.м. от поземлен имот с идентификатор 31111.32.201 и 33 кв.м. от  поземлен имот с идентификатор 31111.32.180 по Кадастрална карта на гр.Златоград, съгласно изготвено предложение за промяна на ПУП-ПР.

На основание чл.41, ал.2 от Закона за общинската собственост се определя цена, за частта от 56 кв.м, предмет на ПУП-ПР по т.1 от настоящото решение, в размер на 1200 лв. (хиляда и двеста лева), без ДДС.

3. Упълномощава Кмета на Община Златоград да сключи предварителен договор за продажба на общински имот, описан в т.1 и т.2 с Веселин Асенов Топалов, след влизане в сила на настоящото решение.      

4. След влизането в сила на заповедта на Кмета на Община Златоград за одобряване на ПУП-ПР по т.1 и т.2, упълномощава Кмета на Община Златоград да сключи окончателен договор за продажба на общински имот с Веселин Асенов Топалов
5. В случай, че изменението на ПУП-ПР по т.1 и т.2 не влезе в сила, шест месеца след сключването на предварителния договор, да се извърши нова оценка от лицензиран оценител, като Общински съвет Златоград определя нова пазарна цена, въз основа на която се сключва окончателния договор за уреждане на имуществените взаимоотношения между Община Златоград и собственика на поземлен имот с идентификатор 31111.32.201 по Кадастрална карта на гр.Златоград, Веселин Асенов Топалов 

6. Всички разходи по изготвяне на ПУП-ПР и неговото процедиране са за сметка на собственика на поземлен имот с идентификатор 31111.32.201 по Кадастрална карта на гр.Златоград, Веселин Асенов Топалов
7. Възлага на Кмета на Община Златоград изпълнението на настоящото решение.

Приложение:

1.
Заявление вх.№ 94-00-886/05.04.2022 г. от Веселин Асенов Топалов;

2.
Предложение за промяна на ПУП за УПИ ХVІІІ-32.201, кв.5 по ПУП на гр.Златоград;

3.
Договор № 190 от 08.08.2005 г.;
4.
Скица №15-794584/16.07.2022г., издадена от СГКК-Смолян;

5. Скица № 9/03.02.2022 г.;
6. АОС № 2236/30.08.2022 г.
7.
Протокол № 6/14.06.2022 г. от ЕСУТ при Община Златоград;

8.
Данъчна оценка;

9.
Доклад за оценка.
 
С уважение,

МИРОСЛАВ ЯНЧЕВ

Кмет на Община Златоград

Изготвил:

Невена Атанасова – гл. спец. ИК и УТ
Съгласували:
Инж.Юли Хаджийски – Главен инженер
Дирекция „Устройство на територията”

Златка Цекова - Директор Дирекция АПО, ОС и З,
той и юрисконсулт 



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

